NaiveNeuron/SloPal huggingface dataset:
B. Bugár, podpredseda NR SR: (2004-03-03):
B. Opaterný, poslanec: ... usporiadaní pozemkového vlastníctva, pozemkových úradoch, pozemkovom fonde a o pozemkových spoločenstvách. A ďalej ako posledného zákona, ktorým sa mení a dopĺňa zákon č. 534/2003 Z. z. o organizácii štátnej správy na úseku cestnej dopravy a pozemných komunikácií. Podstatou všetkých týchto zákonov je zmeniť spôsob vymenúvania a odvolávania vedúcich obvodných úradov. V podstate sa vraciame k tomu, čo sme mali na poslednej schôdzi, kde však išlo o krajské úrady. Podstatou problému je, že svojím uznesením z novembra 2003 Národná rada pri všetkých týchto predmetných úradoch zaviedla pozmeňujúcimi poslaneckými návrhmi s účinnosťou od 1. januára 2004 oproti pôvodnému vládnemu návrhu zmenený spôsob vymenovania, odvolávania prednostov obvodných úradov dopravy, a to tak, že ich vymenúva a odvoláva vláda na návrh rezortného ministra. Tým sa podľa môjho názoru vytvára možnosť na nežiaduce politické zásahy do procesu vymenovania a odvolávania, čím sa zásadne ohrozuje aj princíp profesionality štátnej správy. Našimi návrhmi zákonov o organizácii štátnej správy na jednotlivých úsekoch a jednotlivých rezortoch upravujeme spôsob vymenovania a odvolávania prednostov obvodných úradov tak, aby boli vymenovaní príslušným rezortným ministrom, a to na základe výsledkov verejného výberového konania. Myslíme si, že jedine takto môžeme postupne dospieť k plnej profesionalizácii štátnej správy. Postupne vylučovať nutnosť vlastniť istú stranícku legitimáciu na to, aby človek mohol byť účastný a obsadzovať vedúce posty v štátnej správe. A zároveň vylúčiť to, že ľudia, ktorí sú na týchto postoch, skôr alebo neskôr dospejú k názoru, že po najbližších voľbách budú prepustení, a preto sa venujú skôr krátkodobým cieľom a nie svojej profesionálnej kariére. Ďakujem za slovo.
Demian, Jaroslav, poslanec NR SR (2013-10-30):
Pán predseda, k tomuto poslaneckému návrhu vystúpil v rozprave jeden pán poslanec. Nepredniesol žiadne procedurálne návrhy, preto dajte hlasovať o tom, že Národná rada prerokuje tento návrh v druhom čítaní.
Blaha, Ľuboš, podpredseda NR SR (2024-01-17):
Pán poslanec Marek Lackovič.
Hort, Milan, podpredseda NR SR (2010-10-13):
Ďakujem. Faktické poznámky taktiež nie sú na vystúpenie pána poslanca a ďalším v poradí prihláseným do rozpravy je Ľubomír Vážny. Odovzdávam mu týmto slovo. Nech sa páči.
Hrušovský, Pavol, podpredseda NR SR (2011-03-22):
Pán poslanec Gál je ďalší poslanec ústne prihlásený do rozpravy k vládnemu návrhu zákona o prokuratúre. Nech sa páči, Gábor.
A. Belousovová, podpredsedníčka NR SR: (2007-03-28):
Nech sa páči, pán poslanec, máte slovo.
M. Jureňa, minister pôdohospodárstva SR: (2007-10-25):
Vážené pani poslankyne, páni poslanci, 5 rokov pani poslankyňa sa zoznamuje so správami a, žiaľ, za päť rokov sú dve možnosti, buď nechce alebo nevie, alebo asi nevie pochopiť. Mali sme tu jedného premiéra, ktorý vyhlásil, že ani Hongkong nemá poľnohospodárstvo a má dostatok potravín. Ale na Slovensku žijú ľudia, v každom kúte tejto krajiny a udržujú túto krajinu ako jednu záhradku, ako obrobený kus zeme kultúrneho dedičstva, ako určitú hodnotu. A podsúvať nám tu nejaké také názory – ja som bol 1. júla tohto roku v Anglicku a hovoril som s Asociáciou anglických farmárov a vypočul som si podrobne ich názory a ich stanoviská. Takže je tu veľmi, veľmi také milé hovoriť o agrolobistoch a podsúvať. V máji tohto roku som nechal urobiť prieskum verejnej mienky. Opýtali sme sa vybraných respondentov prostredníctvom agentúry, aby odpovedali na základnú otázku, pretože mňa to tiež osobne veľmi  zaujímalo, či sú dotácie potrebné. A čuduj sa svete, viac ako 80 % respondentov odpovedalo, áno. Napriek tomu, čo sa nám tu snažia podsúvať nejakí novodobí liberáli, podsúvať nejaké takéto názory, tak čuduj sa svete, že väčšina občanov Slovenskej republiky úplne chápe veci a má svoj zdravý rozum a svoj normálny pohľad na túto situáciu. Ak hovoríme o cenách potravín, poľnohospodárstvo a potravinárstvo tu dlhodobo pôsobilo deflačne. Cena pšenice sa tu nemenila 15 rokov a robilo sa pod náklady a že prišiel prievan v tomto roku a urobil určitý posun v cenách, tak to nie je výsledok pohybu na Slovensku, je to globálny výsledok. Je to výsledok, ktorým sa znižujú celosvetové zásoby rastlinných komodít a jednotlivých druhov vybraných potravín. Je to demografický vývoj. Je to otváranie nového, tretieho sveta. Ak toto sme tu dosiaľ nepochopili a stále nechápeme a stále tu podsúvame. Slovenské poľnohospodárstvo je v medziobdobí. Prístupovú zmluvu podpísal bývalý premiér Dzurinda a zaviazal sa touto prístupovou zmluvou rešpektovať spoločnú poľnohospodársku politiku za Slovenskú republiku. Je to veľmi smiešne, určite pre niekoho áno, ale pre občanov Slovenskej republiky, pre drvivú väčšinu, určite nie, takže podsunúť túto významnú správu, ktorá má svoj charakter do tejto roviny. A čo sa týka zamestnanosti, tak pochopiteľne v Poľsku je zamestnaných ešte niekde okolo 25 % činného obyvateľstva v poľnohospodárstve, na Slovensku, ako som uvádzal, už je to niekde okolo 4 % , 77 000 ľudí. Ja si myslím, že to je veľká prednosť a veľká výhoda. Takže len zopár slov k tomu, čo tu bolo, k tejto demagógii, ktorá tu odznela. Ďakujem za pozornosť. (Potlesk.)
Šipoš, Michal, poslanec NR SR (2024-01-16):
Ďakujem pekne za slovo. Chcem sa poďakovať pánovi poslancovi Pročkovi za jeho vystúpenie a nadviazať na to, čo hovoril o prílepkoch. Samozrejme, zase sme opäť pri tom, že keď nová vláda Fica, Pellegriniho a Danka robí prílepky, robí tu v podstate chaos, lebo týmito všetkými konaniami v skrátenom legislatívnom konaní zabúdajú na dôležité veci, vznikajú chyby, poslanci sa mýlia pri predkladaní pozmeňujúcich návrhov, no a potom tu vzniká chaos. No na jednej strane si pamätám prejav Petra Pellegriniho, keď sa stal predsedom Národnej rady, tak hovoril, že tu už skončili také časy, že by tu sa dialo to, čo bolo v minulosti, že tu bol chaos, že tu nefungoval legislatívny proces, že nikto nevedel odhadnúť dopredu, ako, ako to tu bude fungovať. No ale presný opak je pravdou. Presný opak je pravdou. Berie ešte okrem toho, že je tu legislatívna smršť, je tu chaos, nevieme, kedy, aké pozmeňujúce návrhy idú, len sa dozvedáme po chodbách parlamentu, že teraz ten predloží pozmeňovák, henten predloží pozmeňovák, tak okrem toho ešte nám berú slovo. Keď urobí opozičný poslanec nejakú chybu pri čítaní pozmeňujúcich návrhov, tak vtedy sa mu zoberie slovo. Keď niekto na to upozorní vo faktickej poznámke, tak sa mu zoberie slovo, ale keď to urobia vládni poslanci, vtedy je všetko okej, vtedy je to v poriadku, nič sa nedeje, žiaden problém. No a ja si myslím, že takto nevyzerá nová politická kultúra. Pri všetkej úcte, pán Pellegrini to, čo hovoril na začiatku, tak sa deje úplný opak. Legislatívne sa znásilňujú procesy, dávajú sa prílepky ku iným zákonom, potom to prezidentka musí vracať, potom musia meniť zase tú účinnosť.
Fecko, Martin, poslanec NR SR (2022-05-04):
Ďakujem pekne, pani kolegyňa, pán kolega, takže poďme na to. Pani kolegyňa, áno, istota poľnohospodárov, len Slovenský pozemkový fond spravuje plus-mínus šesťstoosemdesiattisíc hektárov, z dva a pol milióna hektárov to neni väčšina. To neni väčšina. To znamená, ja teraz, respektíve 1,9 máme pod dotáciami, dobre, ok, to znamená že je to menšina, takže prakticky to, že musíš mať uzavreté zmluvy aj s fyzickými, aj inými osobami, nie iba s fondom a nemôžeš iba na ňom stavať, lebo to neni iba o fonde, je to aj o iných zmluvách, ktoré tam musíš mať, a dokonca musím povedať, že tieto zmluvy, ktoré by mali ťa oprávňovať, že môžeš s fondom si urobiť zmluvu, keď nemáš s inými subjektami a nemáš väčšinu v tom, čo sa vôbec nerobí, teraz poviem otvorene, vôbec sa to nerobí, lebo to je taká agenda spletitá, keď tam nie sú pozemkové úpravy, takže viac-menej toto myslím si, že nemalo by to rušiť, keby sme aj pri fonde mali rovnaký meter ako pri iných právnických a fyzických osobách. Čo sa týka pána Suju, pán Suja, poviem otvorene takto, zdedili sme veci, ktoré boli napadnuté na protimonopolnom úrade, kde bolo rozbehnutých 120 území. Ani to by sa nedalo dokončiť, keby sme, osobne som sa do toho vložil, na protimonopolnom a na ÚVO som si podával kľučky a prakticky sme dotiahli veci, ktoré pani Matečná našla ešte dva roky pred tým. A nedotiahla to do konca. Tak ja som dokončil to, čo ona začala. A dokončili sme to, 21. 09. ´21 sme podpisovali tieto veci, ´20 sme podpisovali tieto veci, a musím povedať, že geodeti, momentálne máme iba jednu vec, máme k dispozícii nejakých 250 geodetov. 150 území sa robí... (Prerušenie vystúpenia časomerom.)
Huba, Mikuláš, poslanec NR SR (2013-09-06):
Ďakujem pekne za slovo. Budem stručný. Chcem oceniť, že Martin nás opäť a opäť vracia do reality. Možno to vyznie ako paradox, keďže som rodený Bratislavčan a celý život mám trvalý pobyt tu neďaleko parlamentu, že poviem, že som taktiež niekedy alergický na to, čo zvyšok Slovenska zvykne pejoratívne nazývať bratislavocentrizmom. A Martin patrí práve medzi tých, ktorí nás vracajú zo vzduchu na zem a učia nás tomu, že viac ako 90 % obyvateľov Slovenska žije mimo hlavného mesta a má niekedy dosť odlišné problémy ako my, rodení Bratislavčania, obyvatelia Bratislavy. A nehovorí to len tak, ale hovorí to na základe veľmi bohatých skúseností takpovediac z terénu a z permanentných stretnutí s ľuďmi. Takže si myslím, že aj keď niekedy sa vyjadruje možno zdanlivo trochu ľudovejšie, ako je bežný štandard v tejto sále, že tie jeho postrehy priamo zo života sú veľmi cenné a mali by si ich aj ostatní zákonodarcovia možno viacej všímať, nielen vtedy, keď hovorí o pôdohospodárstve a o tých veciach, ktoré sú jeho srdcovými záležitosťami, ako sú pozemkové úpravy a podobne. Ďakujem pekne.
Přidal, Alojz, poslanec NR SR (2015-10-01):
Pán predseda Národnej rady, prosím, dajte hlasovať o tom, že Národná rada sa uznesie v súlade s § 73 ods. 3 písm. c) zákona o rokovacom poriadku tento dobrý návrh poslancov Hlinu a Abrhana prerokovať v druhom čítaní.
Jurinová, Erika, poslankyňa NR SR (2017-12-13):
Vážené kolegyne, kolegovia, dovoľte mi poďakovať vám za spoluprácu, zažila som tu sedem, myslím, že dostatočne inšpirujúcich rokov, načerpala som skúsenosti, ktoré chcem zúročiť v Žilinskom kraji a verím a prajem vám veľa múdrych politických rozhodnutí v tomto parlamente. (Potlesk.)
Poliačik, Martin, poslanec NR SR (2014-11-08):
Ďakujem, pani podpredsedníčka. Maťo, ja na jednej strane strašne mám rád to tvoje videnie sveta napriek tomu, že v mnohom je príkro v opozícii s tým mojím. Ja som písal o tom diplomovú prácu, sú v zásade dva druhy etiky. Jeden je ten nominalistický. To znamená, že na každú situáciu A existuje riešenie B, a mám to napísané, priam vytesané v kameni a zakaždým, keď sa dostanem do situácie A, tak sa riadim riešením B. A potom je ten situacionalistický, ktorý hovorí, že neexistuje nikdy správne riešenie B, existuje iba princíp, podľa ktorého ak sa riadim, tak sa vždy dopátram k tomu správnemu výsledku. Ale napriek tomu, ja mám rád ľudí, ktorí sú konzistentní v myslení, a mám rád ľudí, ktorí sú konzistentní v svetonázore. Ale z hľadiska pohľadu na spoločnosť, jedna vec, ktorá mi vždy zaškrípe v tom tvojom prejave, je neprítomnosť toho občianskeho princípu. Slovensko nie je len národný štát. Slovensko je aj národný štát. A my nemôžeme myslieť len na národ slovenský, my musíme myslieť na občanov Slovenskej republiky. A možnože u teba je to otázkou jazyka, ale u mnohých ľudí je to problém, že je to otázkou nastavenia a kto nie je Slovák, nie je pre nich občanom Slovenska. A možnože iba jazykovo si vyladiť tento rozdiel môže byť aj potom otázka nahliadania na svet ako taký. Ďakujem.
Matej, Ondrej, poslanec NR SR (2011-03-31):
Ďakujem pekne za slovo, pán podpredseda. Ja len krátko musím skonštatovať, že predložený pozmeňujúci návrh vo svoje samotnej podstate nie je zlý. Treba mať stanovenú metodiku, treba mať stanovené nejaké rámce a pravidlá, aby cena bola stanovená. Mohli by sme o tom debatovať, pán poslanec Vážny, že či počet koncových užívateľov je ten správny parameter alebo nájsť iné parametre. Možno keby ten pozmeňovák bol len tá posledná veta, metodika zohľadňuje aj hodnotu frekvencií a tak ďalej, tak by bol pozmeňovák dobrý a riešil by túto problematiku. Ďakujem pekne.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 140 poslancov, za 95, proti žiadny, zdržali sa 39 poslanci, nehlasovali 6. Konštatujem, že sme tento návrh schválili. Pristúpime k hlasovaniu o bode 38 programu. Je to prvé čítanie o návrhu skupiny poslancov na vydanie zákona, ktorým sa mení a dopĺňa zákon o slobode informácií, tlač 1173. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Lukášovi Kyselicovi, aby hlasovanie uviedol. Nech sa páči, pán poslanec, máte slovo. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov , tlač 1173.]
Laššáková, Jana, podpredsedníčka NR SR (2013-10-18):
Pán poslanec ako jediný písomne prihlásený do rozpravy vystúpil, teraz dávam možnosť prihlásiť sa do rozpravy ústne. (Reakcia ministra Jahnátka.) Do rozpravy ústne sa hlási pán poslanec Simon, Mičovský, Hlina. Končím možnosť prihlásiť sa do rozpravy ústne. Ale prihlásil sa aj pán minister, ktorý v zmysle rokovacieho poriadku má prednosť. Dávam mu slovo. Nech sa páči.
Hort, Milan, podpredseda NR SR (2010-12-14):
Ďakujem. Ďalej sa do rozpravy hlási pán poslanec Ľudovít Jurčík. Nech sa páči.
Kadúc, Miroslav, poslanec NR SR (2015-02-11):
Ďakujem. Chcel by som naozaj takto, aby bola možnosť reagovať. Skúsim, skúsim postupne. No kde začať. Ja som tu nehovoril o dekrétoch, inak neviem, čo to sem pletiete, pán kolega, dekréty, ale okej, ja sa k tomu dostanem ešte na záver. 	Nerozumiem, z čoho máte strach, že na vás budem osobne útočiť. Pretože jediný, kto tu útočí na svojich opozičných kolegov, pán Hlina, ste vy. Povedzte mi, kedy ja som na vás zaútočil, kedy ja som vás vymenoval. Kedy som ja povedal, že vy ste mne niečo nepodporili. Povedzte mi kedy. Ja som tu neni ten, čo bude rozbíjať opozíciu, nie ja, pán Hlina, to vy ste zásadne proti všetkým vždycky. Nesmejte sa, tak to proste je, to je však, na to je videoarchív. A fakt ma zaujíma váš pohľad, v akej forme vlády dnes žijeme. Povedzte mi, teoretik ste, máte sčítané, aspoň tak tvrdíte, v akej forme vlády dnes žijeme, povedzte mi to. Na to už proste nemáte. Toto neviete povedať, však ja dúfam, že poviete. Mne vy hovoriť, že trošku úcty, že predkladám niečo, čo nemá podporu. Pán Hlina, vy ste dali koľko návrhov s tým, že ste nemali podporu vládnej strany? Alebo inak, koľko návrhov vám prešlo? Povedzte mi koľko. Ale vy ste nemali podporu, prečo ste ich dávali? Prečo? Je to analogická situácia. Povedzte mi, prečo robíte to isté, mne to vyčítate a sám to opakovane robíte. Čo sa týka tých vymenovaných krajín. Vy ste nepredložili žiadny argument, aspoň ja som ho nezachytil, kľudne mi ho zopakujte, ja to asi nerozumiem tomu, čo vy hovoríte a prečo je tento návrh zlý. Zároveň ste povedali, že mám úctu k tým krajinám, ktoré ste vymenovali, ale použili ste ich ako negatívny príklad v tomto, že tento návrh je zlý. Tak mám úctu alebo nemám úctu? Vy ich dávate ako negatívny príklad a potom poviete, mám k nim úctu. Však to je úplne zvrátené, to je schizofrenické. A tie krajiny, povedali ste Burkina Faso, Jemen, Uzbekistan, neviem, ako to tam je, pretože ma to nezaujíma, a dekréty menovať ani nebudem, o to tu nejde, nejde tu o dekréty. Ale existujú krajiny nám susedné – Poľsko, Maďarsko, Estónsko, Lotyšsko, Litva –, krajiny, ktoré možno považovať v istých rozmeroch za moderné, za progresívnejšie, ako sme my, a čuduj sa svetu, Benátska komisia o týchto krajinách hovorí ako parlamentných formách vlády, parlamentných republikách a ony, jak je to len možné, že tie krajiny majú zákonnú iniciatívu prezidenta. Ja tomu nerozumiem, oni sú tam asi všetci padnutí na hlavu, že je to tak? To ste nepovedali, toto je od vás korektné, vymenovať Burkina Faso, Jemen, Uzbekistan a neviem kade čo. Naozaj v dobrom, ja som rád, že je tu táto diskusia a nemám problém, namietajte mi, v čom je to teoreticky alebo pragmaticky zlé. Ja s tým nemám problém a však my máme normálne diskusie. Nerozumiem, prečo vy vždy prídete a útočíte nielen na mňa, na každého. Kľudne hovorím, dajte mi argumenty, prečo nie, možno ich dá kolegyňa Žitňanská, poďme o tom diskutovať, na to je parlament.
Grendel, Gábor, podpredseda NR SR (2022-10-20):
Tak. Jedenástu otázku položil pán poslanec Martin Čepček a znie: „Vážený pán premiér, sú v novom pláne obnovy verejných historických a pamiatkovo chránených budov medzi oprávnenými žiadateľmi zahrnuté cirkevné inštitúcie? Aké sú ešte možnosti čerpania takýchto prostriedkov?“
M. Číž, podpredseda NR SR: (2008-06-17):
Teraz má slovo pán poslanec Kvorka.
Glváč, Martin, podpredseda NR SR (2019-10-16):
Ďalší v rozprave – pán poslanec Pčolinský, nech sa páči.
Laurenčík, Milan, podpredseda NR SR (2020-05-14):
Ďakujem. Ďalšia otázka je opäť od pána poslanca Richarda Rašiho na podpredsedníčku vlády Slovenskej republiky pre infor..., investície a informatizáciu pani Veroniku Remišovú a znie: „Pani vicepremiérka, čo konkrétne“ môžete od, čo konkrétne „môžeme od vášho úradu očakávať v najbližších troch mesiacoch v boji proti byrokracii? Nechcem od vás počuť frázy, ale konkrétne opatrenia a kroky, ktoré pocítia všetci občania Slovenskej republiky.“ Pani podpredsedníčka, máte slovo.
Mičovský, Ján, poslanec NR SR (2015-03-24):
Nie, nebudem už pokračovať, pretože...
Pčolinský, Peter, podpredseda NR SR (2023-02-01):
Chcete asi reagovať, pán poslanec. Viete zapnúť pána poslanca Mizíka s reakciou na faktické poznámky? Musíte... Už máte, nech sa páči.
Pčolinský, Peter, podpredseda NR SR (2023-03-23):
Pani poslankyňa Romana Tabák, nech sa páči.
Jahnátek, Ľubomír, minister pôdohospodárstva a rozvoja vidieka SR (2013-12-03):
Ďakujem pekne za slovo. Vážená pani predsedajúca, panie poslankyne, páni poslanci, cieľom predloženého návrhu zákona je reagovať na problémy aplikačnej praxe prostredníctvom zavedenia takých opatrení, ktoré uľahčia a zjednodušia vykonateľnosť povinností uložených tým prevádzkovateľom potravinárskych podnikov, ktorí predávajú potraviny konečnému spotrebiteľovi, a to v oblasti zasielania informácií o percentuálnom podiele obratu z predaja potravín vyrobených v Slovenskej republike na celkovom obrate z predaja všetkých potravín spolu za predošlý kalendárny polrok prostredníctvom takzvaného polročného výkazu a jeho zverejňovanie na ich webovom sídle a pri vstupe do každej svojej prevádzkarne. Návrhom zákona sa dopĺňa splnomocňovacie ustanovenie na vydanie všeobecne záväzného právneho predpisu, ktorým sa upravia podrobnosti o označovaní potravín dobrovoľnými údajmi, napríklad o zložení a pôvode, ako je napríklad slovenská potravina, ktoré slúžia na účely propagácie a marketingu. Návrh zákona upravuje režim pokút pri opakovanom porušení zákona, za ktoré ukladá orgán úradnej kontroly finančnú sankciu. Vážená pani predsedajúca, panie poslankyne, páni poslanci, vzhľadom na potrebu zavedenia navrhovaného zákona do praxe dovoľujem si vás požiadať o jeho prerokovanie a posunutie do ďalšieho čítania. Ďakujem za pozornosť.
Bugár, Béla, podpredseda NR SR (2016-03-23):
Pán poslanec Matovič.
Laurenčík, Milan, podpredseda NR SR (2022-03-23):
Pán poslanec Tomáš Valášek s faktickou poznámkou.
Jurinová, Erika, podpredsedníčka NR SR (2014-11-08):
Dávam slovo prihlásenému do rozpravy pánovi poslancovi Mikulášovi Hubovi.
Pellegrini, Peter, predseda vlády SR (2018-12-06):
Ďakujem veľmi pekne, pán predsedajúci. Dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov, ktorí sú poverení zastupovaním. Neprítomný je pán minister práce, sociálnych vecí a rodiny Ján Richter, ktorý je na zahraničnej pracovnej ceste, zastupuje ho pani ministerka zdravotníctva Andrea Kalavská. Ministra zahraničných vecí a európskych záležitostí Slovenskej republiky Miroslava Lajčáka zastupuje minister hospodárstva Slovenskej republiky Peter Žiga. Ministerku vnútra Denisu Sakovú zastupuje ministerka zdravotníctva Andrea Kalavská. Ministra dopravy a výstavby Árpáda Érseka zastupuje minister spravodlivosti Gábor Gál a minister obrany Peter Gajdoš bude zastupovaný podpredsedníčkou vlády Slovenskej republiky a ministerkou pôdohospodárstva a rozvoja vidieka pani Gabrielou Matečnou. Ďakujem veľmi pekne.
Pellegrini, Peter, predseda NR SR (2015-11-12):
Ďakujem pekne. Pán poslanec, chcete doplňujúcu otázku? Nech sa páči.
Bugár, Béla, podpredseda NR SR (2017-12-05):
Pán poslanec Tomáš Erik, nech sa páči.
Blanár, Juraj, podpredseda NR SR (2021-12-03):
Ďakujem, pán spravodajca. Otváram všeobecnú rozpravu. Písomnú prihlášku som neobdržal, takže dávam možnosť prihlásiť sa ústne, vážené panie poslankyne, páni poslanci. Ak sa nikto nehlási, vyhlasujem všeobecnú rozpravu za uzavretú. Chcem sa spýtať pána navrhovateľa, či má záujem o záverečné slovo. Pán spravodajca? Nie. Ďakujem. Prerušujem rokovanie o tomto bode programu. Budeme teraz pokračovať prvým čítaním o vládnom návrhu zákona, ktorým sa mení zákon č. 91/2010 Z. z. o podpore cestovného ruchu v znení neskorších predpisov , ktorý je pod parlamentnou tlačou 803 a návrh na pridelenie výborom v rozhodnutí č. 836. Opäť udeľujem slovo pánovi ministrovi dopravy a výstavby Slovenskej republiky Andrejovi Doležalovi, aby tento návrh zákona uviedol. Nech sa páči, pán minister.
P. Hrušovský, predseda NR SR: (2003-09-24):
Ľ. Navrátilová, poslankyňa: Ďakujem za slovo. Rada by som sa zmienila o jednej veci, aby zase nedošlo k nejakému nedorozumeniu. Pán poslanec Hanzel tvrdil, že vo Švédsku je systém, ktorý je založený na tom, že dôchodok je stabilný. Tu nejde o to, pán poslanec Hanzel, tu ide o to, že máme dve možnosti, akým spôsobom budeme merať zásluhovosť. Jeden spôsob je založený na tom, že sa evidujú reálne platby, a druhý spôsob je založený na relatívnom ukazovateli, tak ako sme to zvolili v návrhu zákona o sociálnom poistení. My nemôžeme v tomto okamihu postupovať inak, pretože mzdový vývoj na Slovensku sa od roku 1994 natoľko zmenil, že by tento prístup bol nespravodlivý. Ďakujem.
M. Hort, podpredseda NR SR: (2008-04-04):
Nech sa páči.
Kolesík, Andrej, poslanec NR SR (2013-05-15):
Ďakujem, pán predseda. V rozprave vystúpili traja poslanci a z nich pani poslankyňa Mezenská predložila procedurálny návrh nepokračovať v rokovaní o tomto návrhu zákona. Dajte, prosím, o tomto jej návrhu hlasovať.
Hrnčiar, Andrej, podpredseda NR SR (2017-05-19):
Pani, á, ďalší, pán poslanec Žarnay.
Rošková, Ľubica, poslankyňa NR SR (2015-05-14):
Ďakujem. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Fecko však podal návrh, aby body 9 a 10 spoločnej správy boli vyňaté na osobitné hlasovanie. Dajte, prosím, hlasovať o bodoch 1 až 8 spoločne s odporúčaním gestorského výboru schváliť.
Jarjabek, Dušan, poslanec NR SR (2022-02-08):
Vážené dámy, vážení páni, len pred niekoľkými dňami sme z tohto miesta vzdali úctu ministrovi školstva Lászlóvi Szigetimu. Dnes nás znovu čaká, sme sa dozvedeli jednu smutnú udalosť, že vo veku 74 rokov zomrel v pondelok bývalý minister kultúry, slovenský spisovateľ Ivan Hudec. Ivan Hudec vyštudoval medicínu a počas štúdia bol spoluzakladateľom študentského divadielka malých javiskových foriem Divadla u Rolanda, kde pôsobil ako autor, režisér, herec a organizátor. Po ukončení štúdia pracoval ako lekár v Žiline, v Bratislave a v Čadci. Po roku 1989 sa začal venovať politike a v rokoch 1990 – ´94 bol poslancom Slovenskej národnej rady. V rokoch 1994 – 1998 bol ministrom kultúry Slovenskej republiky. Písal najmä romány a poviedky. Spoločne s Petrom Valom napísali trilógiu z veľkomoravského obdobia Knieža, Bratia, Kráľ Svätopluk. Ťažisko jeho literárnych aktivít spočívalo v oblasti prózy. Napísal tiež román Hriešne lásky osamotených mužov, zbierku poviedok Bozk uličníka, román Ako chutí zakázané ovocie, historický román Pangharty či románové novely Čierne diery. Experiment „láska“ napísal v roku 1989. Jeho prozaické diela vyšli v českom, maďarskom, poľskom, ruskom a ukrajinskom preklade. Zomrel režisér, herec, organizátor, spisovateľ, lekár, politik a minister kultúry. Česť jeho pamiatke!
P. Paška, predseda NR SR: (2008-09-18):
(Hlasovanie.) 135 prítomných, 54 za, 69 proti, 12 sa zdržalo. Tieto body zo spoločnej správy sme neschválili. Ďalej, pán spravodajca.
A. Belousovová, podpredsedníčka NR SR: (2008-10-23):
Pán poslanec, máte slovo.
Šeliga, Juraj, podpredseda NR SR (2020-07-10):
Pán poslanec Kotleba.
Hrnčiar, Andrej, podpredseda NR SR (2017-05-17):
Pán poslanec Heger? Vyhlasujem všeobecnú rozpravu za skončenú. Nech sa páči, pani navrhovateľka.
P. Hrušovský, predseda NR SR: (2005-06-23):
K. Mitrík, poslanec: Vážený pán predseda, kolegyne, kolegovia, vážený pán predseda, dajte najsamprv hlasovať o pripomienke pána prezidenta. (Hlasy v pléne.)
Danko, Andrej, predseda NR SR (2019-02-08):
Áno. Pokračujeme v rozprave, prihlásený je pán poslanec Pčolinský. (Pokračovanie rokovania o návrhu na voľbu kandidátov na sudcov Ústavného súdu Slovenskej republiky , tlač 1265.)
J. Mikuš, poslanec: (2003-09-09):
Môžeme hlasovať, pán predseda.
M. Dzurinda, predseda vlády SR: (2002-04-11):
J. Migaš, predseda NR SR: Ďalšiu otázku položil pán poslanec Engliš, otázka znie: „Vysvetlíte zásah „kukláčov“ voči funkcionárom HZDS aj v Európskej únii?“ Odpovedá predseda vlády.
Laššáková, Jana, podpredsedníčka NR SR (2014-02-12):
Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Mičovskému. Nech sa páči, pán poslanec, poprosím vás o spravodajskú informáciu.
Grendel, Gábor, podpredseda NR SR (2022-02-22):
V rozprave vystúpi pán poslanec Ladislav Kamenický, pripraví sa pán poslanec Jarjabek.
Viskupič, Jozef, poslanec NR SR (2013-12-12):
Ďakujem, pán predseda. Pri všetkej úcte, to, že sme ráno sem prišli siedmi poslanci a chceli sa zúčastniť rozpravy s pánom ministrom Lajčákom a pán minister Lajčák ani nemal toľko chochmesu, aby sa nám proste dopredu ospravedlnil a plénum tento bod presunulo. Zároveň teraz vy rušíte rozpravu v parlamente a zároveň mám pocit, že vláda si naozaj robí z tohto parlamentu dobrý deň. Na základe tohto na žiadosť všetkých opozičných poslaneckých klubov si dovoľujem, aby ste zvolali poslanecké grémium okamžite, navrhnúť. Ďakujem.
Pčolinský, Peter, podpredseda NR SR (2023-06-16):
Dve faktické. S prvou pani poslankyňa Zemanová.
Kollár, Boris, predseda NR SR (2021-06-17):
Otváram rozpravu, do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Evidujem jedného prihláseného. Nech sa páči, pani poslankyňa Kozelová, máte slovo. Končím možnosť prihlásiť sa ústne.
Zmajkovičová, Renáta, podpredsedníčka NR SR (2013-05-29):
Faktické poznámky na vystúpenie pána poslanca nie sú. Uzatváram možnosť prihlásiť sa s faktickou poznámkou. V tejto chvíli sa pýtam, kto sa chce prihlásiť do rozpravy ústne. Pán poslanec Abrhan je jediný, ktorý sa prihlásil do rozpravy. Uzatváram možnosť prihlásiť sa do rozpravy. Nech sa páči, pán poslanec, máte slovo.
Grendel, Gábor, podpredseda NR SR (2023-01-24):
Na vystúpenie pani poslankyne Kolíkovej šesť faktických poznámok. Končím možnosť prihlásiť sa s ďalšími. Ako prvý pán poslanec Mazurek.
P. Hrušovský, predseda NR SR: (2003-12-04):
(Hlasovanie.) 137 prítomných, 133 za návrh, 4 sa zdržali. Návrh sme schválili. Páni poslanci, pristúpime k tretiemu čítaniu o vládnom návrhu zákona o poplatkoch za uloženie odpadov . Otváram rozpravu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako o celku s odporúčaním gestorského výboru...
Ľupták, Pavel, poslanec NR SR (2024-04-24):
Ďakujem. Spoločná správa gestorského výboru obsahuje 31 bodov, o ktorých budeme hlasovať nasledovne – o bodoch č. 1 až 20 a 22 až 31 spoločne s odporúčaním gestorského výboru schváliť. Dajte, prosím, o nich hlasovať.
Figeľ, Ján, podpredseda NR SR (2014-10-24):
Ďakujem pekne. Ďalším rečníkom prihláseným do rozpravy je Jozef Mikloško, nech sa páči.
Bugár, Béla, podpredseda NR SR (2017-02-09):
Ďalej bude interpelovať pán poslanec Uhrík. Nech sa páči, máte slovo.
Mihál, Jozef, poslanec NR SR (2018-10-17):
Pán kolega Tomáš, citujem z doložky vybraných vplyvov k zákonu, pod ktorý ste sa podpísali aj vy. Citujem: „Na druhej strane vplyvom zavedenia stropu na dôchodkový vek klesne miera náhrady novopriznaných dôchodkov. To znamená, že dôchodcovia budú síce poberať dôchodok dlhšie, ale v nižšej výške.“ To ste napísali vy sám. Pokiaľ sa obraciate a pýtate, čo som ja urobil pre mladé rodiny. Zaviedol som otcovskú materskú. Generálny riaditeľ Vážny, vy ste tu neboli, povedal, že v prvom polroku tohto roka bola na otcovskej materskej skupina 12-tisíc mužov. To podľa môjho odhadu znamená len za ten prvý polrok 20 až 30 miliónov eur, ktoré dostali mladé rodiny vďaka opatreniu, ktoré som presadil ja. Pokiaľ ide o dôchodkový systém, indexové fondy, ktoré vynášajú sporiteľom 10 % ročne, som zaviedol ja. Pokiaľ ide o Kočnera, je to človek, sused vášho premiéra cez stenu, mali spoločnú stenu v Bonaparte. A pripomínam vám ešte raz, ak to náhodou neviete, že váš predseda Robert Fico stále býva v byte daňového podvodníka Bašternáka.
Andreánsky, Ladislav, poslanec NR SR (2019-10-17):
Ďakujem. Pán predsedajúci, dajte, prosím, hlasovať o tom, že Národná rada podľa čl. 86 písm. d) Ústavy Slovenskej republiky vyslovuje s dohodou súhlas, a rozhodla, že dohoda je medzinárodnou zmluvou podľa čl. 7 ods. 5 Ústavy Slovenskej republiky, ktorá má prednosť pred zákonmi.
Blanár, Juraj, podpredseda NR SR (2022-02-02):
Pán poslanec Fecko, môžete reagovať na faktické poznámky.
P. Hrušovský, predseda: (2005-12-07):
(Hlasovanie.) 133 prítomných, 76 za návrh, 43 proti, 13 sa zdržalo, 1 nehlasoval. Návrh zákona Národná rada schválila . Panie poslankyne, páni poslanci, ešte sa vrátime  k hlasovaniu o vládnom návrhu zákona o rozpočtových pravidlách, keďže sme nehlasovali o zákone ako o celku, dávam hlasovať teraz. Prosím, prezentujme sa a hlasujme. (Hlasovanie.) 132 prítomných, 82 za, 30 proti, 19 sa zdržalo, 1 nehlasoval. Návrh zákona Národná rada schválila . Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov (tlač 1336). Poprosím pána poslanca Romana Vavríka, aby z poverenia výboru pre obranu a bezpečnosť predložil Národnej rade návrhy hlasovania k prerokúvanému návrhu vlády. Nech sa páči, pán poslanec Vavrík. Poprosím pána ministra, aby zaujal miesto pre navrhovateľov, máte slovo. R. Vavrík, poslanec: Vážený pán predseda, ctení členovia vlády, ctené kolegyne, kolegovia, budeme hlasovať o tlači 1336 – vládny návrh zákona o sociálnom zabezpečení policajtov, vojakov a tak ďalej.  Dovoľte mi pred hlasovaním povedať pár poznámok, ako sa bude hlasovať.
Karahuta, Jaroslav, poslanec NR SR (2022-03-30):
Ďakujem. V rozprave vystúpil jeden poslanec. Pán predseda, dajte, prosím, hlasovať o návrhu uznesenia, ako je navrhnuté v predloženej tlači.
Nemec, Richard, poslanec NR SR (2022-03-30):
Ďakujem za slovo, pán predsedajúci. Pán Mazurek, ja si nebudem obhajovať afgánskych utečencov aj tých nelegálnych, ktorí prešli cez hranicu, ale pri vás mi to príde obrovsky farizejské, že tam prídete, pofotíte sa, objímete pár známych colníkov a potom si na tom vyrábate. Ja by som vám tam postavil tribúnu, mohli by ste, ani by vám nemuseli rozumieť, stačilo s tou vašou kadenciou, keby ste tam takto rozprávali, tak by sa otočili na opätku a odišli by inde. Lebo to, čo vy predvádzate, vy tu kričíte na nás, že sme populisti a že kradneme. Sa, to je, to je, to je tak farizejské, čo vy tu rozprávate. Však pozrite, však ste tam jak vrabce na bydielku všetci. Ešte pár, ešte pár rozpráv a potom sa zdvihnete a odídete čau. Ďakujem.
Osuský, Peter, poslanec NR SR (2014-09-09):
Ďakujem pekne. No len pre poriadok a historickú pamäť musím povedať, že dnešná masová poprava poslaneckých návrhov opozície nie je úplným precedensom. Sám si spomínam na svoj zákon, ktorý nesúvisel s nijakými voľbami ani s ničím a ktorý bol vyradený pred časom na návrh pani podpredsedníčky Zmajkovičovej. Teda tento šport pestuje SMER podľa potreby. Tak ako tu zaznelo vo vystúpení kolegu Matoviča, tie eurofondy, samozrejme, nie sú celkom príjemnou témou a tie vianočné príspevky sú oveľa príjemnejšou témou. Pravdou ale je, že obidvoje je zatiahnuté z peňazí daňových poplatníkov. Daňoví poplatníci sa zložia na to, aby prúsery vyrobené pri čerpaní eurofondov Slovensko zatiahlo. A, samozrejme, ako tu zaznelo, dôchodcom, ktorí sú nepochybne istá voličská množina, sa zdanlivo veľkoryso nadelí zo záňadria SMER-u. Pravda je taká, že neexistuje nič ako peniaze SMER-u. Sú to peniaze všetkých tých ostatných občanov, ktorí boli o ne istým spôsobom ukrátení a pripravení, napríklad tým, že zaťahovali sekery z eurofondov. Nemyslím si, že je dôstojné, aby takto nakladali kolegovia poslanci s poslaneckými návrhmi svojich kolegov. A musím povedať, že by som rád videl, keby nejaký poslanec SMER-u chcel ukázať, kedy som sa podieľal svojím hlasovaním na poprave jeho poslaneckého návrhu.
Záborská, Anna, poslankyňa NR SR (2023-05-24):
Ďakujem pekne, pán predseda. Pani predkladateľka hovorila o tom, že v západnej Európe je interrupčná tabletka bežná. Nejaký čas som v tej západnej Európe žila, a keď sa interrupčná tabletka zavádzala v západných krajinách, tak tie pravidlá užívania alebo používania tejto tabletky boli približne rovnaké, ako hovorí pani predkladateľka vo svojom zákone. A teraz, v súčasnosti, a už pred štyrmi rokmi alebo troma rokmi, keď som odišla z Európy, táto tabletka sa užíva doma, čiže obidve fázy užívajú tie ženy doma, nie prvú, ako ona navrhuje v zdravotníckom zariadení, a dokonca interrupčnú tabletku môžu predpísať obvodní lekári bez toho, že by pred tým bola nejaká gynekologická konzultácia, a preto štatistiky zo západných krajín sú pomerne priaznivé, lebo do nich sa dostanú len tie prípady, ktoré sú hospitalizované. Nie sú to prípady, ktoré, kde tie ženy užívajú tie tabletky doma. A tá chirurgická interrupcia je oveľa ťažšie zneužiteľná ako tá, tá tabletková. Čiže to je jeden z dôvodov, voči ktoré... pre ktorý som zdržanlivá voči užívaniu tejto tabletky. Ďakujem pekne.
Laurenčík, Milan, podpredseda NR SR (2022-05-05):
Päť faktických poznámok na vaše vystúpenie. Ako prvý pán podpredseda Juraj Blanár.
Bugár, Béla, podpredseda NR SR (2019-09-11):
Prezentujme sa a hlasujme. (Hlasovanie.) Prítomných 142, za 90, proti 18, zdržalo sa 34 poslancov. Sme v treťom čítaní , preto otváram rozpravu v rámci tohto čítania a konštatujem, že do rozpravy sa nehlási nikto, preto ju považujem za skončenú. Nech sa páči.
Hlina, Alojz, poslanec NR SR (2015-11-24):
Ak niekto predkladá zákon, tak by si mal zaň zahlasovať, prosím vás. To je podľa mňa najlogickejšia vec, aká tu môže byť, len vás žiadam, keď nemá byť o tom procedúra, tak aspoň upozornite svojich poslancov, keď si stavajú pomníky, dobre, tak nech si aspoň prídu ich čistiť. Dobre, ďakujem.
B. Bugár, podpredseda NR SR: (2005-02-09):
I. Harna, poslanec: Budeme hlasovať o bodoch 1, 2, 3, 5, 6, 7, 8, 10, 11, 12, 13, 15, 16, 17, 18, 19, 20, 21, 22. Budeme hlasovať o týchto bodoch spolu.
Počiatek, Ján, minister dopravy, výstavby a regionálneho rozvoja SR (2015-06-17):
Ďakujem za slovo. Tento návrh predkladá vláda Slovenskej republiky na rokovanie Národnej rady Slovenskej republiky podľa článku 86 písm. b) Ústavy Slovenskej republiky, na základe ktorého Národná rada Slovenskej republiky vyslovuje súhlas s medzinárodnými zmluvami, ktoré priamo zakladajú práva alebo povinnosti fyzických osôb alebo právnických osôb. Zároveň ide o medzinárodnú zmluvu podľa článku 7 ods. 5 Ústavy Slovenskej republiky, na vykonanie ktorej nie je potrebný zákon a ktorá má prednosť pred zákonmi. Vláda Slovenskej republiky schválila návrh na uzavretie zmluvy uznesením č. 329 z dňa 19. mája 2010. Zmluva bola podpísaná dňa 12. novembra 2014 v Ammáne. Začiatkom januára 2015 jordánska strana oznámila splnenie vnútroštátnych predpisov pre nadobudnutie platnosti zmluvy. Účelom zmluvy je vytvoriť právne podmienky na vykonanie možných leteckých dopravných služieb medzi Slovenskou republikou a Jordánskym hášimovským kráľovstvom a na prevádzku lietadiel v obchodnej leteckej doprave. Predkladaný text zmluvy je v súlade s tzv. horizontálnou dohodou medzi Európskym spoločenstvom a Jordánskym hášimovským kráľovstvom o určitých aspektoch vykonávania leteckých dopravných služieb, ktorá bola podpísaná 25. februára 2008. Ďakujem za slovo, skončil som.
Osuský, Peter, poslanec NR SR (2014-09-19):
Ďakujem pekne, pani predsedajúca. Dotknem sa jedného takého slová, ktoré zaznelo vo vystúpení kolegu Dzurindu jednak primárne a jednak potom aj sekundárne ako reakcia: rozvrat. Je všeobecné známe, že v diktatúre rozvrat nie je. Je veľmi pravdepodobné, že po páde diktatúry sa nehybnosť môže prevaliť do niečoho, čo už tá diktatúra obsahovala a čo potom je rozvratom: útlak menšiny väčšinou, sunnuti – šiiti, Česi – Slováci, Chorváti – Srbi. Áno, je pravda – a to by som reagoval na tú negatívnu stránku slová rozvrat –, že v čase, keď Zdenka Schelingová umierala utýraná, tak tu bol pokoj, nebol tu žiaden rozvrat, neboli tu ani oligarchovia, ani privatizácia vody, ani nič, bola tu stabilita. Stabilita bola aj za Saddáma, keď sypal bojový plyn na Kurdov, ktorí sa istým spôsobom búrili proti jeho režimu. Vždy je istý rozvrat už zakomponovaný po desaťročiach útlaku. Nepochybne v čase vlády ÚV KSSZ neexistovali žirinovskí, neexistovali černosotnenci, resp. existovali, ale mlčali. Takže ak chválime diktatúru, a to tu zaznieva vo viacerých vystúpeniach, tak, samozrejme, držíme opraty rozvratu, ale domnievam sa, že to nie je tá správna cesta. A ak je v spoločnosti rozvrat a ten vybuble, tak vybuble, ale nemyslím si, že opak rozvratu má byť chvála teroru a diktatúry.
Bugár, Béla, podpredseda NR SR (2018-05-15):
Prezentujme sa a hlasujme. (Hlasovanie.) Prítomných 141, za 79, proti 17, zdržalo sa 44 poslancov, 1 nehlasoval. Návrh sme schválili. Nech sa páči.
Sulík, Richard, predseda NR SR (2011-05-24):
Prosím, hlasujte teraz. (Hlasovanie.) Z prítomných 146 poslancov hlasovalo za 135, zdržali sa 2, nehlasovalo 9. Národná rada vyslovila súhlas s uvedenou zmluvou. Teraz poprosím poslanca Ivana Štefanca, predsedu výboru pre európske záležitosti, aby uviedol hlasovanie o návrhu uznesenia k Správe o prioritách vyplývajúcich z Legislatívneho a pracovného programu Európskej komisie na rok 2011 pre Slovenskú republiku (tlač 326). Pán poslanec, máte slovo.
Blanár, Juraj, podpredseda NR SR (2020-12-17):
Teraz s faktickou poznámkou pán poslanec Suja, nech sa páči.
Baláž, Vladimír, poslanec NR SR (2015-04-24):
Pán poslanec Uhliarik, je dobrá téma efektivita v zdravotníctve. Je to naozaj veľmi zaujímavá, podnetná, aj do budúcnosti dôležitá úloha pre zdravotníctvo. Skúsim sa mierne vrátiť do minulosti. V roku 2012 OECD vydalo takú veľkú štúdiu Health at a Glance, kde hodnotili vlastne aj všetky štáty OECD, tým pádom aj Slovenskú republiku, a na základe toho hodnotenia a efektivity zdravotníctva v jednotlivých štátoch vznikla aj taká celkom zaujímavá polemika medzi Inštitútom finančnej politiky, ktorú vedie pán Filko, a napríklad HP inštitútom o efektivite v slovenskom zdravotníctve. Keď sa dívame na graf efektivity v slovenskom zdravotníctve, ktorú meriame očakávanou strednou dĺžkou života, až do roku 2002 je vidieť, že v zásade sme úplne v priemere Európskej únie alebo štátov OECD, a od roku 2002 postupne sa prepadáva naša efektivita z toho priemeru do podpriemeru a stávame sa takou čiernou dierou európskeho zdravotníctva, čo sa dá dať do súvislosti so zákonmi pána ministra Zajaca a s výraznou dereguláciou v slovenskom zdravotníctve, ktorá viedla k neefektívnemu míňaniu zdrojov v slovenskom zdravotníctve. Je na to dobrá polemika a ja, samozrejme, nemám patent na rozum, je to ale veľmi zaujímavé. Chcem sa ešte dotknúť, čo sa týka hospodárenia. Budem sa vyjadrovať ešte aj v svojom vystúpení. Len taký malý pohľad, ak to ešte stihnem, ale už nestihnem, takže ďalej a viac v mojom vystúpení. Ďakujem.
Ďuriš Nicholsonová, Lucia, podpredsedníčka NR SR (2018-05-11):
Jedna faktická poznámka, pán poslanec Klus, nech sa páči.
Madej, Róbert, poslanec NR SR (2011-07-07):
Ďakujem pekne. Vážený pán predsedajúci, ja by som chcel upozorniť na to, že súčasťou procedurálneho návrhu pána poslanca Poliačika bolo, že sa predmetný návrh zákona ďalej prerokuje na ďalšej schôdzi. Takže môžu k tomu výbory, samozrejme, zasadnúť s termínom ihneď, ale o tomto zákone by sa malo hlasovať a rokovať na ďalšej schôdzi, kde predpokladám, že otvoríte aj rozpravu. Ďakujem pekne.
Grendel, Gábor, podpredseda NR SR (2022-10-06):
Pán poslanec Juraj Šeliga.
Laššáková, Jana, podpredsedníčka NR SR (2015-04-15):
S procedurálnym návrhom pán poslanec Lipšic.
Přidal, Alojz, poslanec NR SR (2010-12-16):
... masarykovského – nebáť sa a nekrást. Aj vy ste sa o to snažili, len ten zápor ste akosi zabúdali. Toľko by som vám chcel povedať, pán Fico. (Potlesk a reakcie z pléna.)
Susko, Boris, poslanec NR SR (2022-12-07):
Ďakujem pekne za slovo. Pán poslanec Šeliga, ďakujem pekne za podporu tohto návrhu zákona. Je treba povedať, že my sme, asi všetci dobre viete, že tento návrh zákona sa presúval ešte z minulej schôdze a to práve z toho dôvodu, že prebiehali rokovania tak s ministerstvom práce, s pánom ministrom Krajniakom, ako aj prebehli rokovania so zástupcom zamestnávateľských zväzov a so zástupcami odborového zväzu, pričom viac-menej so zástupcami odborového zväzu sme sa, sme sa dohodli a so zástupcami zamestnávateľov sme sa nie úplne dohodli, ale práve preto, že sme sa nie úplne dohodli, tak sme pristúpili na kompromis, kde, ktorý spočíva v tom, že sme vypustili z tohto návrhu zákona uplatňovanie sumy minimálneho mzdového nároku naviazaného na rast minimálnej mzdy. Ten zostal, zostáva v zákone zachovaný tak, ako bol nastavený pánom ministrom Krajniakom v roku 2020, keď boli tieto, tieto sumy minimálneho mzdového nároku zmrazené. A my sa vraciame do spred roku 2020 len s príplatkami za prácu v neštandardnom čase, to znamená v noci a v soboty a nedele. Treba povedať, že tá konštrukcia príplatkov, ku ktorému sa vraciame spred roka 2020, už je kompromisným riešením, pretože vôbec vyrokovanie týchto príplatkov v takých percentuálnych sadzbách ako, ako navrhujeme a ako boli pred rokom 2020, už boli výsledkom kompromisných rokovaní medzi zamestnávateľmi a odbormi a zmrazili sa v roku 2020 len z dôvodu covidu a z dôvodu toho, že boli nariadené tzv. homeoffice alebo práca z domu v neštandardnom čase a tam by boli naozaj tieto príplatky v tom prípade neúmerné. Ale dnes sme už opäť v situácii štandardnej a situácii, situácii ako bola spred roku 2020, tak vidíme, že je tu dôvod na to, aby sme sa vrátili aspoň... (Prerušenie vystúpenia časomerom.)
Paška, Pavol, predseda NR SR (2012-10-26):
Hlasujeme o ďalšom procedurálnom návrhu vrátiť návrh zákona na dopracovanie. (Hlasovanie.) 134 prítomných, 39 za, 81 proti, 14 sa zdržalo. Ani tento návrh sme neschválili.
Ďuriš Nicholsonová, Lucia, podpredsedníčka NR SR (2018-06-14):
S reakciou pán poslanec Jurzyca.
Bugár, Béla, podpredseda NR SR (2017-06-20):
Nech sa páči, prezentujme sa a hlasujme. (Hlasovanie.) Prítomných 135 poslancov, za 17, proti 59, zdržalo sa 49, 10 nehlasovali. Návrh nebol schválený. Prosím pána poslanca Baránika, aby ako spravodajca uviedol hlasovanie v prvom čítaní o návrhu poslancov Kotlebu, Schlosára, Drobného a Kecskésa na vydanie ústavného zákona, ktorým sa dopĺňa ústava (tlač 593). Nech sa páči. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára, Stanislava Drobného a Jána Kecskésa na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 593.)
Číž, Miroslav, podpredseda NR SR (2015-05-13):
S faktickou poznámkou sa hlási pán poslanec Fecko. Pokiaľ nikto iný sa nehlási s faktickou, uzatváram možnosť prihlásiť sa s faktickou poznámkou. A máte slovo, pán poslanec.
Bernaťák, Tibor, poslanec NR SR (2018-12-13):
Ďakujem. Ja som teda niektoré pasáže počúval pozorne, ako bolo aj pred chvíľkou spomínané, ak sa niečo zvyšuje, je potrebné to niekde premietnuť. Ja sa pýtam, aký dôvod bol zvyšovania cien potravín v priebehu tohto roka o 5,4 %, ktorý z peňaženiek vytiahol každej rodine zhruba 180 eur? Kde tie peniaze odišli? Kam išli? Bolo potrebné zvyšovať ceny potravín? Zvýšila ich Slovenská národná strana alebo táto vláda?! Nie! To bolo rozhodnutie obchodníkov. Z akého dôvodu? Nik nevie, nik to nechce povedať. Zvyšovali sa ceny energií? Nezvyšovali. Sú nejaké analýzy, ktoré by mali títo obchodníci podložené niečím, že bolo potrebné túto cenu potravín zdvihnúť? Neexistuje nič také. Hovoríte, že sme, teda že nejak zopár odborníkov hovorí, že to nebude mať vplyv na ceny. Ja znova zacitujem pána Katriaka, ktorý je prezident Zväzu obchodu, ktorý hovoril vyslovene, že „tento návrh zákona vrátane pozmeňujúceho návrhu, ktorý bol prijatý, nebude mať vplyv na zvyšovanie cien“, nevidia dôvod na zvyšovanie cien, Zväz obchodu, a, samozrejme, „nebudú sa rušiť ani žiadne obchody v malých dedinách, prípadne v nejakých iných menej rozvinutých oblastiach“. Čiže nie je pravda, že automaticky by to malo zvyšovať ceny. A, samozrejme, sme v konkurenčnom trhu, v konkurenčnom prostredí. To znamená, že v prípade, ak nejaký reťazec zase len tak z brucha vymyslí, že zdvihne cenu, ja neviem, 5 %, tak, prepáčte, ten spotrebiteľ alebo ten normálny jednoduchý človek má možnosť výberu, či ide nakúpiť do obchodu, do reťazca, ktorý ceny nezdvihol a nevidí dôvod na zvyšovanie cien, alebo ide, s prepáčením, k nejakému nenažranému obchodníkovi. Toto si treba v prvom rade uvedomiť. Ďakujem.
Sólymos, László, minister životného prostredia SR (2017-11-28):
Dobrý večer prajem. Vážená pani predsedajúca, dámy a páni, prepáčte za meškanie, ale neodovzdali mi včas informáciu. Ide to? (Reakcie z pléna a prerušenie vystúpenia predsedajúcou.)
Číž, Miroslav, podpredseda NR SR (2015-02-04):
Ďakujem pekne. Panie kolegyne a kolegovia, len dovoľte teda predsa len, keďže vznikajú akože pochybnosti, pán kolega v mene 15 poslancov predkladal pozmeňujúci návrh. Podľa rokovacieho poriadku musí prečítať jeho úplné znenie a musí prečítať aj odôvodnenie. Je to v súlade so zákonom, takže v danom prípade pochybnosti o tom, či to je v súlade s predmetom veci, sú irelevantné. Ďakujem vám veľmi pekne. Faktické poznámky pani poslankyňa Žitňanská, Viskupič, Hlina, Poliačik, Alojz Přidal a pán poslanec Kaník. Uzatváram možnosť prihlásiť sa s faktickou poznámkou a slovo odovzdávam pani poslankyni Žitňanskej.
Slota, Ján, poslanec NR SR (2011-03-30):
No nehnevajte sa, ja odpovedám tak, čo si o tom myslím a ako to cítim. (Reakcia z pléna.) No ja si myslím, že to je ešte veľmi mierne slovo. V každom prípade by som chcel povedať aj v reakcii na pána Osuského, viete, na rozdiel od vás, ja sa v koňoch trošku vyznám a mám tých štvornohých koňov veľmi rád, dvojnohých už menej, teda viete, asi koho tými dvojnohými myslím. A úplne na záver by som chcel povedať jedno, že táto bagatelizácia, zosmiešňovanie toho, že niekto bráni slovenské záujmy, skončila v rokoch 1938, 1939 za účinnej pomoci hitlerovského Nemecka a fašistického Talianska. A skončilo to tak, že sme mali zabraté južné územie, o ktorom teraz je reč. A skončili tisíce a tisíce ľudí zavesených a obesených na stromoch, postrieľaných na fronte a ďalším ponižovaním a ponižovaním a ponižovaním. Kvôli tomu Slovenská národná strana vystupuje a bude vystupovať a môže sa hocikto smiať, koľko chce. Ale sa smejete všetci zo svojej vlastnej hlúposti. Ďakujem pekne.
P. Hrušovský, predseda NR SR: (2004-05-20):
(Hlasujeme.) 134 prítomných, 64 za návrh, 47 proti, 23 sa zdržalo. Návrh sme neschválili.
Laurenčík, Milan, podpredseda NR SR (2020-05-14):
Ale pätnásť minút ste odpovedali na otázky.
Blanár, Juraj, podpredseda NR SR (2021-02-04):
Pán poslanec Jozef Pročko, nech sa páči.
Petráš, Vladislav, poslanec NR SR (2015-06-23):
Vážený pán predseda, dajte, prosím, hlasovať o postúpení zákona do druhého čítania.